১৯৭১ সালে ব্রিটেনের প্রধানমন্ত্রীর কাছে চিঠি লিখে পাকিস্তানী বাহিনীর আক্রমণ বন্ধের উদ্যোগ নিতে বলেন। বাংলাদেশের স্বাধীনতা যুদ্ধে তার এই পরোক্ষ অবদান ও পরবর্তীকালে দেশে ফিরে এসে তার দেশপ্রেমের প্রমাণ দেন। মুহম্মদ জাফর ইকবাল দেশে ফেরার আগে জামাল নজরুল ইসলামের সঙ্গে যোগাযোগ করেন। জেএন ইসলাম তৎক্ষণাৎ তাকে দেশে ফেরার বিষয়ে উৎসাহ দেন। ২০০১ সালের মাঝামাঝি সময়ে পৃথিবী অচিরে ধ্বংস হয়ে যাচ্ছে- এ রকম আতঙ্ক ছড়িয়ে পড়ে সারা বিশ্বে। বাংলাদেশে এই আতঙ্ক মারাত্মক হয়ে দেখা দেয়ার আগেই সব উদ্বেগকে প্রশমিত করেন তিনি। কোনো দৈবজ্ঞান নয়, রীতিমতো গণিতের হিসাব কষে জানান, সৌরজগতের অধিকাংশ গ্রহ প্রাকৃতিক নিয়মে একই সরলরেখা বরাবর এলেও এর প্রভাবে অস্বাভাবিক কিছু ঘটার আশঙ্কা নেই।